A4-0022/98

Ψήφισμα σχετικά με τη δεύτερη έκθεση της Επιτροπής προς το Συμβούλιο, το Ευρωπαΐκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών με θέμα την ενσωμάτωση στις κοινοτικές πολιτικές των απαιτήσεων για την προστασία της υγείας (COM(96)0407 -C4-0663/96)

Το Ευρωπαΐκό Κοινοβούλιο,

- έχοντας υπόψη τη δεύτερη έκθεση της Επιτροπής (CΟΜ(96)0407 - C4-0663/96) 7

- έχοντας υπόψη τα προηγούμενα ψηφίσματά του και τις γνωμοδοτήσεις του που εκπονήθηκαν από το 1979 σχετικά με τα προβλήματα της δημόσιας υγείας και ειδικότερα το ψήφισμά του της 19ης Νοεμβρίου 1993 σχετικά με την πολιτική στον τομέα της δημόσιας υγείας μετά το Μάαστριχτ ((ΕΕ C 329 της 6.12.1993, σελ. 375))

- έχοντας υπόψη την ανακοίνωση που εξέδωσε η Επιτροπή στις 24 Νοεμβρίου 1993 σχετικά με το πλαίσιο δράσης στον τομέα της δημόσιας υγείας (CΟΜ(93)0559 - C3-0508/93),

- έχοντας υπόψη της έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0022/98),

Α. λαμβάνοντας υπόψη ότι η Συνθήκη για την Ευρωπαΐκή Ένωση αναθέτει στην Κοινότητα την αρμοδιότητα να αναπτύξει μιά συντονισμένη πολιτική στον τομέα της δημόσιας υγείας,

Β. λαμβάνοντας υπόψη ότι η Συνθήκη ΕΚ ιδίως δε το άρθρο 129 σχετικά με την υγεία, αλλά και σε σχέση με τους εργαζομένους τα άρθρα της 118, 118Α και τον Κοινωνικό Χάρτη, τους πολίτες και τους καταναλωτές τα άρθρα 100Α και130, επέβαλλαν στην Ευρωπαΐκή Ένωση ορισμένες υποχρεώσεις στον τομέα της προστασίας της υγείας,

Γ. λαμβάνοντας υπόψη ότι με τα αποτελέσματα της Διακυβερνητικής Διάσκεψης του Άμστερνταμ, κυρίως δε την τροποποίηση του άρθρου 129, διευρύνονται ουσιαστικώς οι αρμοδιότητες της Ένωσης στον τομέα της υγείας μετά την έναρξη εφαρμογής της Συνθήκης του Άμστερνταμ,

Δ. επισημαίνοντας τις προκλήσεις με τις οποίες έρχεται αντιμέτωπη σε ευρωπαΐκή κλίμακα η υγειονομική πολιτική, ειδικότερα δε την μεταβαλλόμενη διάρθρωση του πληθυσμού, τις νέες θεραπευτικές μεθόδους και τεχνολογίες, τις αλλαγές στο πεδίο διαβίωσης και το εργασιακό περιβάλλον, καθώς και την αυξανόμενη κινητικότητα του πληθυσμού,

1. επικροτεί την ανακοίνωση της Επιτροπής σχετικά με την ενσωμάτωση στις κοινοτικές πολιτικές των απαιτήσεων για την προστασία της υγείας ως σημαντική συμβολή στην υλοποίηση των στόχων που έχουν τεθεί με το άρθρο 129 της Συνθήκης ΕΚ, δεδομένου ότι φέρει στην επιφάνεια το ευρύ φάσμα των τομέων πολιτικής οι οποίοι επηρεάζουν την υγεία 7

2. καλεί την Επιτροπή να υποβάλλει και στο μέλλον ετήσιες εκθέσεις σχετικά με την ενσωμάτωση στις κοινοτικές πολιτικές των απαιτήσεων για την προστασία της υγείας, στις οποίες πρέπει να εξετάζονται και τα ακόλουθα θέματα:

- αξιολόγηση του κατά πόσον οι προβληματισμοί γύρω από τα θέματα που αφορούν την υγεία έχουν ληφθεί υπόψη κατά τη διαμόρφωση των σχετικών εφαρμοζομένων πολιτικών, η οποία να παρατίθεται στο τέλος της παρουσίασης κάθε κοινοτικής πολιτικής, καθώς και διευκρίνιση για τις περιπτώσεις όπου τα θέματα της υγείας δεν έχουν ληφθεί υπόψη,

- απαρίθμηση των υγειονομικών ελλείψεων που διαπιστώνονται σε κάθε τομέα εφαρμογής των σχετικών πολιτικών,

- παράθεση μιάς επισκόπησης των προγραμματισθεισών εργασιών οι οποίες θα έχουν ενδεχομένως αντίκτυπο στον τομέα της υγείας 7

3. καλεί την Επιτροπή να επισημαίνει στα ετήσια προγράμματα εργασίας της τις διάφορες δραστηριότητες που θα έχουν υγειονομικό αντίκτυπο 7

4. καλεί την Επιτροπή, κατά την υποβολή προτάσεων για νέες πρωτοβουλίες και κατά την αναθεώρηση εφαρμοζομένων ήδη ρυθμίσεων, να ελέγχει τις σχετικές με την υγεία του ανθρώπου επιπτώσεις τους και να τις διευκρινίζει στο ειδικό προς το σκοπό αυτό τμήμα του κειμένου 7 παράλληλα θεωρεί ότι θα πρέπει να διευκρινισθεί σε ποιό βαθμό έχουν ληφθεί υπόψη οι διάφορες πτυχές της προστασίας της υγείας κατά την επεξεργασία των εν λόγω προτάσεων 7

5. ζητεί επειγόντως από την Επιτροπή να αναγνωρίσει ότι:

- οι δραστηριότητες που άπτονται της δημόσιας υγείας καθίστανται διαρκώς πιο οριζόντιες 7

- πρέπει να δημιουργηθούν επίσημες δομές που να ενθαρρύνουν τις διάφορες γενικές διευθύνσεις να εργάζονται από κοινού, όπου απαιτείται 7

- πρέπει να έχει πρόσβαση σε ανεξάρτητη εμπειρογνωμοσύνη στον τομέα της δημόσιας υγείας για την πιστοποίηση ορισμένων υγειονομικών επιπτώσεων ήδη κατά τη φάση επεξεργασίας των διαφόρων πολιτικών 7

6. θεωρεί ότι, στην έκθεση της Επιτροπής παρατίθεται μιά επιτυχής και πλήρης ανάλυση όσον αφορά εκείνες τις δραστηριότητες που έχουν επιπτώσεις στην υγεία του ανθρώπου κυρίως στα τμήματα του κειμένου που αφορούν την έρευνα και την ανάπτυξη, το περιβάλλον και την ενέργεια, τις μεταφορές και τη διεθνή συνεργασία 7

7. διαπιστώνει ότι στους τομείς της εσωτερικής αγοράς και ειδικότερα της γεωργίας και της διατροφής η σχετική ανάλυση παραμένει γενική και ατελής και ο βαθμός των διευκρινίσεων δεν ανταποκρίνεται κατά κανέναν τρόπο στη σημασία που έχουν οι εν λόγω τομείς για την υγειονομική πολιτική 7 ζητεί ως εκ τούτου από την Επιτροπή να δώσει, κατά τη σύνταξη της επομένης έκθεσης σχετικά με την ενσωμάτωση στις κοινοτικές πολιτικές των απαιτήσεων για την προστασία της υγείας, ιδιαίτερη προσοχή στους εν λόγω τομείς 7 δεδομένου ότι η κακή διατροφή αποτελεί έναναπό τους ουσιαστικούς παράγοντες κακής υγείας, ζητεί επί πλέον από την Επιτροπή να αναφέρει στην προσεχή εκθεσή της τις ποσότητες τροφίμων που παράγονται και καταστρέφονται σύμφωνα με τους όρους της Κοινής Γεωργικής Πολιτικής 7

8. καλεί την Επιτροπή να επιταχύνει, κυρίως, την ενσωμάτωση στην ευρωπαΐκή νομοθεσία περί τροφίμων των απαιτήσεων για την προστασία της υγείας, με γνώμονα προς την κατεύθυνση αυτή την Πράσινη Βίβλο «Γενικές αρχές της νομοθεσίας περί τροφίμων στην Ευρωπαΐκή Ένωση» (CΟΜ(97)0176-C4-0213/97) και την ανακοίνωσή της σχετικά με την υγεία των καταναλωτών και την ασφάλεια των τροφίμων (CΟΜ(97)0183 - C4-0238/97) 7

9. ζητεί από την Επιτροπή, πριν προτείνει νομοθετικά μέτρα, να υποβάλει ανακοίνωση σχετικά με με την κατάσταση που επικρατεί στην ΕΕ όσον αφορά τα προΐόντα που περιέχουν βιταμίνες και μεταλλικά στοιχεία 7

10. θεωρεί ότι η άποψη που έχει προβληθεί από το Συμβούλιο Υπουργών Γεωργίας είναι σε θέση να μειώσει τις ποσοτικές ενισχύσεις προς όφελος των ποιοτικών ενισχύσεων, ότι οι επιδοτήσεις για την μετατροπή των καπνοκαλλιεργειών είναι προς την κατεύθυνση της καλύτερης προστασίας της υγείας και ζητεί από την Επιτροπή να παρουσιάσει για τον τομέα του καπνού ένα σχέδιο μεταρρυθμίσεων που θα λαμβάνει υπόψη τη βλάβη που προκαλεί η κατανάλωση καπνού στην ανθρώπινη υγεία 7

11. ζητεί από την Επιτροπή να επεξεργαστεί ειδικά μέτρα προληπτικής υγιεινής υπέρ των προχωρημένης ηλικίας εργαζομένων, προκειμένου να εμποδίζεται η πρόωρη αποχώρησή τους από τον επαγγελματικό βίο 7

12. καλεί την Επιτροπή να διασφαλίσει ότι δεν θα πραγματοποιούνται έρευνες με κοινοτικές πιστώσεις, κατά τις οποίες δεν θα τηρούνται υψηλές προδιαγραφές προστασίας της υγείας του ανθρώπου, όπως αναφέρεται στην έκθεση για την ανάπτυξη μιας ποικιλίας καπνού με λιγότερη νικοτίνη 7

13. καλεί την Επιτροπή να ενισχύσει τη θέση της «Υπηρεσιακής Ομάδας για την Υγεία» στο πλαίσιο της μηχανισμών διαβούλευσης και συνεννόησης του Οργάνου, ώστε να τονισθεί η αυξανόμενη σημασία της υγειονομικής πολιτικής 7

14. καλεί την Επιτροπή να του διαβιβάσει λεπτομερείς πληροφορίες σχετικά με την «Υπηρεσιακή Ομάδα για την Υγεία» καθώς και με τις υποομάδες της, συγκεκριμένα δε όσον αφορά τη σύνθεσή τους, τα καθήκοντα που τους έχουν ανατεθεί και τις εργασίες που έχουν διεκπεραιώσει έως τώρα 7

15. ζητεί από την Επιτροπή να μεριμνήσει ώστε η Επιτροπή Ανωτέρων Επιθεωρητών Εργασίας να γνωστοποιεί τα αποτελέσματα των εργασιών της τουλάχιστον στη Συμβουλευτική Επιτροπή για την Ασφάλεια και την Υγεία στο Χώρο Εργασίας και την Προστασία της Υγείας 7

16. καλεί την Επιτροπή να εξετάσει με ποιά μέτρα μπορεί να βελτιωθεί η βάσει του άρθρου 48 της Συνθήκης ελεύθερη κυκλοφορία των εργαζομένων για την επαγγελματική ομάδα των ιατρών και ειδικότερα των εκπαιδευομένων ιατρών 7

17. καλεί την Επιτροπή να επεξεργασθεί προτάσεις για την ενίσχυση, σε ευρωπαΐκό επίπεδο, των δικαιωμάτων των ασθενών και να υποβάλει σχετικώς μελέτη για τις εθνικές ρυθμίσεις που ισχύουν σχετικά με τα συστήματα αποζημίωσης σε περιπτώσεις θεραπευτικών σφαλμάτων 7

18. επαναλαμβάνει το αίτημά του για μιά αναθεώρηση της σημερινής κατανομής των καθηκόντων μεταξύ των διαφόρων υπηρεσιών της Επιτροπής που ασχολούνται με τα θέματα του τομέα της υγείας, ώστε για τη διαμόρφωση και εφαρμογή της πολιτικής στον τομέα της υγείας να είναι αρμόδια μία μόνο Γενική Διεύθυνση υπό την πολιτική ευθύνη ενός και μόνον μέλους της Επιτροπής 7

19. καλεί την Επιτροπή να λάβει υπόψη της, κατά τη σύνταξη του προσχεδίου προϋπολογισμού για το έτος 1999, την αυξανόμενη, σε ευρωπαΐκό επίπεδο, σημασία της δημόσιας υγείας και των προγραμμάτων προληπτικής υγιεινής και να προβλέψει σχετικώς περισσότερα χρηματοδοτικά μέσα, επι πλέον δε να ενσωματωθεί στον προϋπολογισμό του 1999 ειδικός τίτλος «Δημόσια Υγεία», ώστε να ενταχθούν σε αυτόν με διαφανή τρόπο εκείνα τα κονδύλια του προϋπολογισμού που αφορούν τη δημόσια υγεία 7

20. επικροτεί την πρόθεση της Επιτροπής να υποβάλει, ορμώμενη από το διευρυμένο πεδίο εφαρμογής του άρθρου 129 της Συνθήκης ΕΚ, ανακοίνωση ή Πράσινη Βίβλο για το μέλλον της ευρωπαΐκής πολιτικής στον τομέα της υγείας μετά το Άμστερνταμ, όπου πρέπει να αναλύονται τα πιθανά στο μέλλον πεδία καθηκόντων και θα παρουσιάζονται τα προδιαγεγραμμένα βάσει της αρχής της επικουρικότητας όρια, κυρίως σε ευαίσθητους τομείς, όπως π.χ. η άδεια εφαρμογής εναλλακτικών μεθόδων θεραπείας, και να προωθήσει τη διεξαγωγή νέων συζητήσεων σχετικά με τις μελλοντικές προτεραιότητες της πολιτικής για τη δημόσια υγεία μεταξύ των επαγγελματικών κύκλων και των δημοσίων ιδρυμάτων της Ευρώπης, συμπεριλαμβανομένων και των υποψήφιων για ένταξη χωρών 7 ζητεί, περαιτέρω, από την Επιτροπή να υποστηρίξει σχετικές πρωτοβουλίες του Κοινοβουλίου, όπως δημόσιες ακροάσεις για το συγκεκριμένο θέμα 7

21. καλεί την Επιτροπή να επεξεργασθεί προτάσεις για την ενίσχυση, σε ευρωπαΐκό επίπεδο, του ρόλου της υγειονομικής πολιτικής και την αναβάθμιση της σχετικής σημασίας της έναντι άλλων εφαρμοζομένων πολιτικών και να ενισχύσει το ρόλο της Κοινότητας στα δίκτυα ή τους φορείς δημόσιας υγείας, όπως οι μη κυβερνητικές οργανώσεις και η Παγκόσμια Οργάνωση Υγείας 7

22. ζητεί από την Επιτροπή να συνεχίσει με αποφασιστικό τρόπο τη δράση της για την απαγόρευση των αυξητικών ορμονών στην κτηνοτροφία 7

23. ζητεί από την Επιτροπή να υποστηρίξει στον ΠΟΕ το δικαίωμα όλων των κρατών μελών του να απαιτούν, με επιστημονική τεκμηρίωση, επίπεδο προστασίας υψηλότερο από το προβλεπόμενο στις συστάσεις του Codex Alimentarius 7

24. ζητεί από την Επιτροπή να υπαγάγει όλα τα εισαγόμενα είδη διατροφής στις ίδιες υγειονομικές απαιτήσεις που ισχύουν και για τα κοινοτικά προΐόντα 7

25. ζητεί από την Επιτροπή να προωθήσει τη θέσπιση αυστηρού νόμου περί αστικής ευθύνης στον τομέα της ατομικής ενέργειας, προς το συμφέρον της προστασίας της υγείας των πολιτών 7

26. ζητεί από το Συμβούλιο να υιοθετήσει μια δημιουργικότερη προσέγγιση όσον αφορά το ρόλο της ΕΕ στη συνεργασία για τη δημόσια υγεία σύμφωνα με τις διατάξεις του άρθρου 129 7

27. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών.